Nepal-aardbewing: 4 SA’ners op pad na veiligheidKate Ahrends en Mike Sherman, twee van die Suid-Afrikaners wat in Nepal gestrand was en nou op pad is na veiligheid Foto; Kate Ahrends, Facebook Vier Suid-Afrikaners wat in die Langtang-reservaat in Nepal gestrand was, kon na ŉ plek van veiligheid stap en sal nou na Katmandoe vervoer word. “Die vier persone is veilig en hulle is saam met ongeveer 25 ander toeriste wat in die gebied na hul veiligheid gestap het,” het Pradeep Kumar Shrestha, Suid-Afrika se erekonsulaat in Nepal, gesê. “Hulle sal na verwagting van Nuwakot na Katmandoe vervoer word waar hulle by die verligtingspan van Gift of the Givers sal aansluit. Die vier persone, Irma Fourie, Heinz Hochrinner, Mike Sherman en Kate Ahrends sou met helikopters uit die reservaat bevry word voordat bevestiging ontvang is dat hulle self uit Langtang kon stap. Groot gedeeltes van Nepal is verwoes ná ŉ sneeustorting weens ŉ aardbewing verlede Saterdag. Meer as 5 000 persone het omgekom.